EkBass/fiwiki-20250220-pages-articles huggingface dataset:
Gruneriitti

Gruneriitti on amfiboliryhmään kuuluva mineraali, ja sen kemiallinen kaava on Fe7Si8O22(OH)2. Se on gruneriitti-cummingtoniitti-sarjan päätejäsen. Sen kiteet ovat säikeisiä, pylvään muotoisina tai ne muodostavat valtavia kasaumia. Kiteet ovat monokliinisiä prismakiteitä. Sen kiilto vaihtelee lasikiillosta helmiäiskiiltoon, ja se on väriltään vihreää, ruskeaa tai tummanharmaata. Sen kovuus on 5–6 ja ominaispaino 3,4–3,6.Mindat: Grunerite Viitattu 13.7.2023. Gruneriitti löydettiin vuonna 1853, ja se nimettiin sen löytäneen sveitsiläis-ranskalaisen kemistin Louis Grunerin mukaan. Gruneriittia kutsutaan kaupallisesti myös amosiitiksi. == Lähteet == == Aiheesta muualla == * Webmineral.com: Grunerite Luokka:Silikaattimineraalit
Igor Tšudinov

Igor Vitaljevitš Tšudinov (, s. 21. elokuuta 1961, Frunze) on kirgisialainen poliitikko, joka toimi maansa pääministerinä 2007-2009\. Hän edusti presidentti Kurmanbek Bakijevia tukevaa Ak Zhol -puoluetta. Hänet nimitettiin 24. joulukuuta 2007 maan pääministeriksi väliaikaisesti asemassa toimineen Iskenderbek Aidaralijevin jälkeen. Tšudinov oli aiemmin energiaministeri. Hän ei tehnyt alun perin Almazbek Atambajevin eron jälkeen lokakuussa 2007 muodostettuun hallituksen suuria muutoksia. Tšudinovin pääministerikausi kesti vain syksyyn 2009, jolloin hänen seuraajakseen tuli Danijar Usenov. Tšudinov valmistui 1983 Kirgisian valtiollisesta yliopistosta pääaineenaan matematiikka ja aloitti uransa insinööri-ohjelmoijana Frunzessa tietokonetehtaalla "50-letnija SSSR". Hän kohosi 1990-luvun alussa Kirgisian kommunistisen nuorisoliiton toiseksi sihteeriksi sekä Komsomolin talouskommission johtoon Moskovassa. Neuvostoliiton hajoamisen jälkeen hän kävi business-koulun ja ryhtyi liikemieheksi. Vuodesta 2005 hän oli OAO Kyrgysgazin toimitusjohtaja.Новые министры правительства Киргизии: Чудинов - минпром, Рустенбеков - МЧС и др., ЦентрАзия.net Tšudinov on kansallisuudeltaan venäläinen, eikä osaa kirgiisia. ==Lähteet== * New government formed in Kyrgyzstan, RIA * Премьер-министром Киргизии назначен Игорь Чудинов, Kommersant Luokka:Kirgisian pääministerit Luokka:Vuonna 1961 syntyneet Luokka:Elävät henkilöt
To (kana)

と hiraganalla tai ト katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 20. sijalla te- ja na-tavujen välissä. == Alkuperä == Hiragana と ja katakana ト on johdettu man'yōgana-merkistön kautta kanjista 止. == Tarkkeet == Merkkeihin voidaan lisätä dakuten, jolloin muodostuvat tavut ど ja ド, jotka lausutaan . == Latinisaatio == Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, ”to” ja niiden soinnilliset vastineet ”do”. == Kirjoitus == Hiragana と kirjoitetaan kahdella vedolla: # Lyhyt pystyveto. # Ylhäältä oikealta lähtevä, oikealle avoin syvä kaari, joka koskettaa edellisen vedon alaosaa. Katakana ト kirjoitetaan kahdella vedolla: # Pystyveto ylhäältä alas. # Lyhyt diagonaalinen veto edellisen vedon keskikohdasta oikealle alas. == Tietotekniikassa == * Unicode- merkinnät: ** と: U+3068 ** ト: U+30C8 ** ど: U+3069 ** ド: U+30C9 == Lähteet == * * * * Luokka:Kanat
The Cheetah Girls

The Cheetah Girls on televisiomusikaali, jonka tuotti Disney Channel vuonna 2003. Se perustuu samannimisiin Deborah Gregoryn kirjoittamiin nuortenkirjoihin. Elokuvassa neljä tyttöä, Galleria, Channel, Aqua ja Dorinda ovat perustaneet Cheetah Girlsin ja tähtäävät kohti levytyssopimusta. Elokuvan tuotantoon osallistui Whitney Houston. Elokuvalle on tehty jatko-osat The Cheetah Girls 2 ja The Cheetah Girls: One World. Luokka:Yhdysvaltalaiset elokuvamusikaalit Luokka:Disney Channelin elokuvat Luokka:Yhdysvaltalaiset televisioelokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset nuortenelokuvat
Shi (kana)

し hiraganalla tai シ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 12. sijalla sa- ja su-tavujen välissä. == Alkuperä == Hiragana し ja katakana シ on johdettu man'yōgana-merkistön kautta kanjista 之. == Tarkkeet == Merkkeihin voidaan lisätä dakuten, jolloin muodostuvat tavut じ ja ジ, jotka lausutaan tai . == Latinisaatio == Kanat latinisoidaan eri tavalla Hepburn-, Kunrei-shiki ja Nihon-shiki-järjestelmissä. Hepburn-järjestelmässä merkit し ja シ latinisoidaan « shi » ja niiden soinnilliset vastineet « ji ». Kunrei- ja Nihon-shiki-järjestelmissä merkit し ja シ latinisoidaan « si » ja niiden soinnilliset vastineet « zi ». == Kirjoitus == Hiragana し kirjoitetaan vain yhdellä vedolla: # Pystyveto, joka kääntyy alhaalla oikealle muodostaen avoimen kaaren. Katakana シ kirjoitetaan kolmella vedolla: # Pieni diagonaalinen veto ylhäältä vasemmalta alhaalle oikealle. # Samantyyppinen veto ensimmäisen vedon alapuolelle ja hieman vasemmalle. # Hieman kaareva diagonaalinen veto alhaalta vasemmalta ylhäälle oikealle. == Tietotekniikassa == * Unicode-merkinnät: ** し: U+3057 ** シ: U+30B7 ** じ: U+3058 ** ジ: U+30B8 == Lähteet == * * * * Luokka:Kanat
Kilingi-Nõmme

Kilingi-Nõmme () on epäitsenäinen kaupunki ja entinen kaupunki Saarden kunnassa Pärnumaan maakunnassa Lounais-Virossa. Se sijaitsee noin 40 kilometriä Pärnusta kaakkoon. Kilingi-Nõmmen pinta-ala on 4,3 neliökilometriä ja asukasluku 1 709 vuoden 2015 alussa. == Historia == Ensimmäinen maininta Kilingi-Nõmmesta on vuodelta 1560. Se nimettiin vuokraisäntä Valentin Schillingin (paikallisessa murteessa Kilingi) ja Nõmme-nimisen majatalon mukaan. 1800-luvun lopussa siellä oli asukkaita 500 ja vuonna 1928 asukasluku oli 1 420. Kilingi-Nõmme sai kaupungin oikeudet vuonna 1938. Kilingi-Nõmmen kaupunki sekä Saarden ja Talin kunnat yhdistettiin yhteen 16. kesäkuuta 2005 uudeksi Saarden kunnaksi. Vuoden 2017 kuntauudistuksessa Saarde ja Surju yhdistettiin uudeksi Saarden kunnaksi. ==Väestö== Vuonna 2011 Kilingi-Nõmmen epäitsenäisessä kaupungissa oli 1 763 asukasta, joista 1 725 (97,8 %) oli virolaisia, 21 (1,2 %) venäläisiä ja 12 (0,7 %) muita kansallisuuksia. == Kulttuuri == Kilingi-Nõmme oli vuonna 2005 ”Euroopan kulttuurikylä”. == Lähteet == * === Viitteet === Luokka:Viron epäitsenäiset kaupungit Luokka:Saarde
Beware the Heavens

Beware the Heavens on power metal -yhtye Sinergyn ensimmäinen albumi. Albumi julkaistiin vuonna 1999. Se on myös Sinergyn ainoa albumi, jossa Jesper Strömblad soittaa kitaraa Alexi Laihon rinnalla. ==Kappaleet== # # # # # # # # # === Japanin bonuskappale === # * === Deluxe Edition === # * # # #Midnight Madness (video) ==Kokoonpano== * Kimberly Goss – laulu, kosketinsoittimet * Alexi Laiho – kitara, laulu (kappaleella 2) * Jesper Strömblad – kitara * Sharlee D'Angelo – basso * Ronny Milianowicz – rummut === Muut tekijät === * Fredrik Nordström – tuottaja, äänittäjä, miksaaja * Göran Finnberg – masteroija == Arvostelut == * Allmusic: http://www.allmusic.com/album/beware-the-heavens-mw0000240554/releases * The Metal Observer: 9/10http://www.metal-observer.com/articles.php?lid=1&sid;=1&id;=8213 * Soundi: * Sputnik Music: http://www.sputnikmusic.com/review/11839/Sinergy-Beware-The-Heavens/ == Aiheesta muualla == * * == Lähteet == Luokka:Vuoden 1999 esikoisalbumit Luokka:Sinergyn albumit
Suicide by My Side

Suicide by My Side on power metal -yhtye Sinergyn kolmas studioalbumi. Se julkaistiin vuonna 2002 levymerkillä Nuclear Blast. == Kappaleet == # # # # # # # # # # == Kokoonpano == * Kimberly Goss – laulu * Alexi Laiho – kitara, laulu * Roope Latvala – kitara * Marco Hietala – basso, laulu * Tonmi Lillman – rummut === Muut tekijät === * Fredrik Nordström – tuottaja, äänittäjä, miksaaja * Patrick J. Sten – äänittäjä * Mika Jussila – masteroija * Thomas Ewerhard – kansikuva, layout * Toni Härkönen – valokuvat == Arvostelut == * Allmusic: http://www.allmusic.com/album/suicide-by-my-side-mw0000217059 * Blabbermouth: 8/10http://www.blabbermouth.net/cdreviews/suicide-by-my-side/ * Metal Storm: 7.5/10http://www.metalstorm.net/pub/review.php?review_id=340&page;=&message;_id= * The Metal Observer: 8.5/10http://www.metal- observer.com/articles.php?lid=1&sid;=1&id;=636 * Soundi: * Sputnik Music: http://www.sputnikmusic.com/review/12333/Sinergy-Suicide-By-My-Side/ == Aiheesta muualla == * * Suicide by My Side discogs.com -sivustolla == Lähteet == Luokka:Sinergyn albumit Luokka:Vuoden 2002 albumit
A (kana)

あ hiraganalla tai ア katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen ensimmäisellä sijalla ennen i-tavua. == Alkuperä == Hiragana あ on johdettu man'yōgana-merkistön kautta kanjista 安 ja katakana ア kanjista 阿. == Latinisaatio == Kanat latinisoidaan samalla tavalla sekä Hepburn-, Kunrei- shiki että Nihon-shiki-järjestelmissä: « a ». == Kirjoitus == Hiragana あ kirjoitetaan kolmella vedolla: # Vaakaveto ylhäällä vasemmalta oikealle. # Ensimmäisen vedon leikkaava pystyveto ylhäältä alas. # Kaareva veto, joka alkaa merkin kesiosasta, jatkuu alas vasemmalle ja ympyrän muodossa yläkautta oikealle. Veto on samanlainen kuin merkissä の. Katakana ア kirjoitetaan kahdella vedolla: # Vasemmalta oikealle kulkeva veto, joka kääntyy lopussa alas vasemmalle. # Hieman kaareva veto alas. == Tietotekniikassa == * Unicode- merkinnät: ** あ (suuri merkki): U+3042 ** ア (suuri merkki): U+30A2 ** ぁ (pieni merkki): U+3041 ** ァ (pieni merkki): U+30A1 == Lähteet == * * * * Luokka:Kanat
I (kana)

い hiraganalla tai イ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen toisella sijalla a- ja u-tavujen välissä. == Alkuperä == Hiragana い on johdettu man'yōgana-merkistön kautta kanjista 以 ja katakana イ kanjista 伊. == Latinisaatio == Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « i ». == Kirjoitus == Hiragana い kirjoitetaan kahdella vedolla: # Pystysuora, hieman vaakasuoraan kääntynyt kaareva veto, joka tekee lopussa koukun oikealle. # Kaareva ja pystysuora edellistä lyhyempi veto. Katakana イ kirjoitetaan kahdella vedolla: # Diagonaalinen veto ylhäältä oikealta alas vasemmalle. # Pystysuora veto ylhäältä alas. == Tietotekniikassa == * Unicode-merkinnät: ** い (suuri merkki): U+3044 ** ア (suuri merkki): U+30A4 ** ぃ (pieni merkki): U+3043 ** ィ (pieni merkki): U+30A3 == Lähteet == * * * * Luokka:Kanat
Assiniboine (joki)

Assiniboine on joki läntisessä Kanadassa Saskatchewanin ja Manitoban provinsseissa. Assiniboine on Red Riverin sivujoki. Joki saa alkunsa Saskatchewanissa, ja se laskee Red Riveriin Manitobassa Winnipegin kohdalla. Assiniboine on noin 1 070 kilometriä pitkä, ja sen valuma-alue on 182 000 neliökilometriä. Joki on nimetty intiaanikansa assiniboinien mukaan, jotka asuivat joen alueella. == Lähteet == ==Aiheesta muualla== Luokka:Manitoban joet Luokka:Saskatchewanin joet Luokka:Nelsonjoen vesistö
Disney Channel Games

Disney Channel Games on televisio-ohjelma, jota näytettiin Disney Channel -televisiokanavalla vuosina 2006–2007. Ohjelmassa on neljä joukkuetta, jotka kilpailevat toisiaan vastaan erilaisissa fyysisissä tehtävissä. Disney Channel Gamesin kapteenit olivat vuonna 2007 Brenda Song, Dylan Sprouse, Corbin Bleu ja Kyle Massey. ==Disney Channel Games 2006== ===Joukkueet=== Sininen Joukkue *Brenda Song (kapteeni) *Corbin Bleu *Cole Sprouse *Vanessa Hudgens *Jason Earles *Monique Coleman Vihreä Joukkue *Ashley Tisdale (kapteeni) *Mitchel Musso *Miley Cyrus *Emily Osment *Lucas Grabeel *Kyle Massey Punainen Joukkue *Zac Efron (kapteeni) *Dylan Sprouse *Shin Koyamada *Anneliese van der Pol *Kay Panabaker *Moises Arias ==Pistetaulukko== Joukkue Viikko 1 Viikko 2 Viikko 3 Viikko 4 Viikko 5 Viikko 6 Viikko 7 Viikko 8 Yhteensä Sininen 50 100 100 125 225 0 125 175 900 Vihreä 25 50 150 100 50 250 50 50 725 Punainen 125 50 50 200 50 100 75 50 700 ==Disney Channel Games 2007== ===Joukkueet=== Vihreä Joukkue *Dylan Sprouse (kapteeni) *Miley Cyrus *Monique Coleman *Lucas Grabeel *Brandon Baker Keltainen Joukkue *Kyle Massey (kapteeni) *Jason Dolley *Sabrina Bryan *Shin Koyamada *Emily Osment Punainen Joukkue *Brenda Song (kapteeni) *Moises Arias *Adrienne Bailon *Mitchel Musso *Ashley Tisdale *Jason Earles Sininen Joukkue *Corbin Bleu (kapteeni) *Cole Sprouse *Kiely Williams *Jake T. Austin *Maiara Walsh ==Pistetaulukko== Joukkue Viikko 1 Viikko 2 Viikko 3 Viikko 4 Viikko 5 Viikko 6 Viikko 7 Viikko 8 Yhteensä Vihreä 100 150 150 150 200 75 150 75 1050 Keltainen 200 100 75 200 100 200 200 150 1225 Punainen 150 200 100 75 150 100 150 200 1125 Sininen 75 75 200 100 75 150 75 100 850 ==Aiheesta muualla== *Disney Channel Games Luokka:Kilpailuohjelmat Luokka:Lastenohjelmat Luokka:2000-vuosikymmenen televisiosarjat Luokka:Disney Channelin televisio-ohjelmat sv:Disney Channel#Disney Channel Games
Nino Defilippis

Nino Defilippis (21. maaliskuuta 1932 – 13. heinäkuuta 2010) oli italialainen maantiepyöräilijä, joka voitti muun muassa Emilian ympäriajon (1954, 1955), Piedmonten ympäriajon (1954, 1958), Lombardian ympäriajon (1958) ja Toscanan ympäriajon (1960). Defilippis pärjäsi myös Sveitsin, Italian, Ranskan sekä Espanjan ympäriajoissa ja Pariisi–Nizza-ajossa, mutta ei koskaan yltänyt niissä kokonaiskilpailun voittajaksi. == Lähteet == Luokka:Italialaiset maantiepyöräilijät Luokka:Vuonna 1932 syntyneet Luokka:Vuonna 2010 kuolleet
Nettillingjärvi

Nettillingjärvi () on Kanadan Nunavutissa arktisella Baffininsaarella sijaitseva suuri järvi. Järven pinta-ala on noin 5 542 neliökilometriä, ja se on Nunavutin suurin järvi ja noin 30. suurin järvi maailmassa. Järvi on 123 kilometriä pitkä. Sen nimi on peräisin inuittikieli inuktitutista. Järvi sijaitsee saaren eteläosassa, noin 280 kilometriä luoteeseen Iqaluitista. Pohjoinen napapiiri kulkee järven halki. Järvi on 30 m meren pinnan tasoa korkeammalla ja laskee Koukdjuakjokea länteen Foxen altaaseen. Nettillingjärveen laskee etelästä toinen lähes yhtä suuri, 113 m:n korkeudessa oleva Amandjuakjärvi. Suurimman osan vuotta Nettillingjärvi on jäässä. Järvessä esiintyy kolme kalalajia, nieriä, kolmipiikki ja kymmenpiikki. Kalojen pääravintoa ovat surviassääsken toukat. Järvessä tavataan myös satunnaisesti norppia. Järven ympäristö on Kanadan saarten vilkkainta karibujen vasoma-aluetta. ==Lähteet== *Nettilling Lake and Amadjuak Lake . University of Guelph. ==Aiheesta muualla== *Baffin Island . University of Guelph (mm. saaren kartta). Luokka:Nunavutin järvet Luokka:Baffininsaari
Feliks Kulov

Feliks Šaršenbajevitš Kulov (Феликс Шаршенбаевич Кулов, s. 29. lokakuuta 1948) oli Kirgisian pääministeri 1. syyskuuta 2005 – 19. joulukuuta 2006 ns. tulppaanivallankumouksen jälkeen, jossa maata sen itsenäistymisestä 15 vuoden ajan hallinnut presidentti Askar Akajev ajettiin maasta. Kulov johtaa Ar- Namys-puoluetta ja sen vaaliliittoumaa Kirgisian kansankongressia. Kulov syntyi Frunzessa (nyk. Biškek) ja opiskeli poliisiksi. Hän oli 1970-luvulta Kirgisian hallituksessa eri tehtävissä mm. sisäministerinä, kansallisen turvallisuuden ministerinä ja Tšyin kuvernöörinä. Vuosina 1992–1993 hän oli Akajevin varapresidentti ja oli mm. ottamassa käyttöön maan omaa valuuttaa, mutta joutui eroamaan korruptioskandaalin vuoksi. Hän oli 1998–1999 Biškekin pormestari ja oli perustamassa Ar-Namysia 1999. Hän ilmoitti helmikuussa 2000 aikeestaan pyrkiä parlamenttiin eli Žoghorku Keňgešiin, mutta hänet pidätettiin kuukautta myöhemmin korruptiosta epäiltynä ja tuomittiin kymmeniksi vuosiksi vankeuteen eri syytösten perusteella. Helmi–maaliskuun 2005 parlamenttivaalien ja tulppaanivallankumouksen jälkeen Kulov vapautettiin vankilasta ja presidentiksi noussut Kurmanbek Bakijev nimitti hänet turvallisuusvastaavaksi. Huhtikuussa kaikki syytteet Kulovia vastaan kumottiin. Kulov ilmoitti asettuvansa ehdolla presidentinvaaleissa, mutta vetäytyi ehdokkuudesta, mahdollisesti venäjänkielisyytensä vuoksi, ja tuki Bakijevia, joka voitti vaalin. Bakijev nimitti hänet pääministeriksi. Kulov ilmoitti hallituksensa erosta 19. joulukuuta 2006, ilmoituksen mukaan valmistellakseen perustuslain muutosta. Presidentti Bakijev nimitti hänet kahdesti uudelleen pääministeriksi, mutta parlamentti ei hyväksynyt enää hänen nimitystään. Tämän jälkeen pääministeriksi tuli entinen maatalousministeri Azim Isabekov. Helmikuussa 2007 Kulov liittyi oppositioryhmään, joka vaati presidentin eroa ja ennenaikaisia vaaleja. Hän on myös tukenut ideaa valtioliitosta Venäjän kanssa. Kulovia syytettiin myös huhtikuun 2007 presidentinvastaisten mellakoiden yhteydessä julkisen epäjärjestyksen tuottamisesta. ==Lähteet== Luokka:Kirgisian pääministerit Luokka:Sisäministerit Luokka:Vuonna 1948 syntyneet Luokka:Elävät henkilöt
Valkokatka

Valkokatka (Monoporeia affinis) on pieni Itämeressä, Jäämeressä ja Pohjolan järvissä elävä äyriäinen. Aikuinen valkokatka on 7–11 millimetriä pitkä, kellanvaalea ja litteän puolikaaren muotoinen. Valkokatka kaivautuu pehmeään meren- tai järvenpohjaan ja syö hajoavaa eloperäistä ainesta. Se on tärkeää ravintoa monille kaloille. Valkokatka on herkkä saasteille ja ilmaston muutoksille. Valkokatkat parittelevat vain kerran elämässään. Tämä tapahtuu syksyllä, ja naaras kantaa poikasia koko talven. Keväällä syntyy 20–30 poikasta. == Lähteet == Luokka:Katkat
Athabascajoki

Athabascajoki () on joki kanadalaisessa Albertan provinssissa. Se saa alkunsa Columbia Icefieldistä, Kanadan laajimmasta ei-arktisesta jäätiköstä Jasperin kansallispuistossa ja laskee Athabascajärveen. Joki on pituudeltaan 1 532 kilometriä. Sen valuma-alue on 159 000 neliökilometrin suuruinen. == Lähteet == == Aiheesta muualla == Luokka:Albertan joet Luokka:Mackenzien vesistö
Davisinsalmi

Davisinsalmi () on merialue ja salmi Labradorinmeren pohjoisosassa, kanadalaisen Baffininsaaren ja Grönlannin välissä. Salmi yhdistää Labradorinmeren ja Baffininlahden. Salmi muodostaa osan Luoteisväylästä. Kansainvälinen hydrografinen järjestö (IHO) määrittelee Davisinsalmen merialueen rajat seuraavasti (1953): * Pohjoisessa rajana on Baffininlahden eteläraja (pitkin leveyspiiriä 70°N Grönlannin ja Baffininsaaren välissä). * Idässä rajana on Grönlannin lounaisrannikko. * Etelässä raja kulkee leveyspiiriä 60°N pitkin Grönlannin ja Labradorin välillä (eli karkeasti: Grönlannin eteläkärjen luota Labradorin pohjoiskärjen luo). * Lännessä itärajana on Luoteisväylien (merialue) itäraja leveyspiiristä 70°N etelään ja Hudsoninsalmi. Tietosanakirjalähteissä salmen pituudeksi annetaan noin 650 (toisen lähteen mukaan 950) kilometriä ja leveys 320–650 kilometriä. Salmi on eteläosissa enimmillään 3 600 metriä syvä. Davisinsalmen kapeimmassa kohdassa kulkee merenalainen harjanne ja josta sijaitsee merialueen matalin, 350–550 metriä syvä alue. Alueen pintavesiin vaikuttaa voimakkaasti merialuetta vastapäivään kiertävä merivirtaus. Länsiosissa kylmä Arktisen altaan vesi virtaa etelään 8–20 kilometrin päivävauhdilla, ja ruokkii Labradorinvirtaa. Länsiosassa merivirta kuljettaa raskauta jäämassoja ja jäävuoria etelään. Salmen itälaidalla käy puolestaan Länsi-Grönlannin virtaus (Grönlannin vastavirta), joka tuo lämpimämpää vettä etelästä. Sulana pysyvät salmen itäosan olot poikkeavat jyrkästi salmen länsiosasta. Salmi on nimetty englantilaisen John Davisin mukaan. Hän teki vuosina 1585–1587 kolme merimatkaa seudulle etsiessään meritietä Atlantilta Tyynelle valtamerelle. Meritie löydettiin vasta 1906, mutta Davisin johtama kartoitustyö antoi paljon tietoa myöhemmille retkikunnille, kuten William Baffinin ja Henry Hudsonin kartoitustyölle. ==Lähteet== Luokka:Grönlannin salmet Luokka:Nunavutin salmet Luokka:Baffininlahti Luokka:Grönlannin ja Kanadan raja Luokka:Seulonnan keskeiset artikkelit
Hossein Kaebi

Hossein Kaebi (pers. حسین کعبی s. 23. syyskuuta 1985 Ahvāz, Iran) on iranilainen jalkapalloilija, pelipaikaltaan puolustaja. Kaebi on pelannut muun muassa Englannin Mestaruussarjassa Leicester Cityn joukkueessa. Hän joutui käyttämään tulkkia apunaan, koska ei osannut englantia. Kaebi oli mukana vuoden 2006 MM-kisoissa pelaten jokaisessa Iranin kolmessa ottelussa. World Soccer Magazine listasi vuonna 2004 Kaebin kymmenen lupaavimman pelaajan joukkoon maailmassa. == Lähteet == == Aiheesta muualla == * Kaebi Leicester Cityn sivuilla Luokka:Iranilaiset jalkapalloilijat Luokka:Vuonna 1985 syntyneet Luokka:Elävät henkilöt
FK Vojvodina

FK Vojvodina on jalkapalloseura Novi Sadista, Vojvodinasta, Serbiasta. Se pelaa maan pääsarjassa Superliigassa. Vuonna 1914 perustettu Vojvodina on sarjan perinteikkäin seura. ==Historia== Seura perustettiin vuonna 1914. Sen suurimmat saavutukset Jugoslavian sosialistisen liittotasavallan ajoilta olivat liigamestaruudet vuosina 1966 ja 1989. Vuosina 1957, 1962 ja 1975 se sijoittui hopealle. Vuonna 1967 se eteni Euroopan Cupissa puolivälieriin, missä kuitenkin putosi Glasgown' Celticille viime minuutin maalilla. Jugoslavian Cupin finaalissa joukkue on pelannut vuosina 1951 ja 1997, ja Serbian Cupin loppuottelussa vuosina 2007 ja 2010. 1998 se pelasi Intertoto- cupin loppuottelussa. ==Entisiä pelaajia== *Vlada Avramov *Milan Belić *Milan Stepanov *Miroslav Tanjga *Dejan Godar *Goran Šaula] *Dejan Govedarica *Ljubiša Dunđerski *Milan Jovanović *Vujadin Boškov *Slaviša Jokanović *Siniša Mihajlović *Ilija Pantelić *Silvester Takač *Miloš Šestić *Todor Veselinović *Dobrivoj Trivić ==Aiheesta muualla== * Virallinen sivu * Firma 1989 -kannattajaryhmän sivusto * http://www.red-firm.ns.co.yu/ * http://www.firmanovisad.net/ * Kannattajien keskustelupalsta Vojvodina Luokka:Vojvodina Luokka:Vuonna 1914 perustetut urheiluseurat
Matjaž Zupan

Matjaž Zupan (s. 27. syyskuuta 1966) on slovenialainen mäkihyppääjä, joka suurimman osan aktiiviurastaan edusti kansainvälisellä tasolla Jugoslaviaa. Zupanin ainoa arvokisamitali tuli 1988 Calgaryn talvikisoista, missä hän saavutti joukkuemäestä hopeaa. Hänen paras henkilökohtainen arvokisasijoituksensa on neljäs sija suurmäen kilpailusta 1987 Oberstdorfin MM-kisoista. Maailmancupin osakilpailussa Zupan sijoittui parhaimmillaan toiseksi, 15. maaliskuuta 1987 Planicassa hypätyssä lentomäkikilpailussa. Vuodesta 1987 maailmancupia kiertänyt Zupan lopetti uransa keväällä 1994. Keväällä 2008 Zupan valittiin Slovenian mäkihypyn A-maajoukkueen päävalmentajaksi. ==Lähteet== * ===Viitteet=== Luokka:Jugoslavialaiset mäkihyppääjät Luokka:Slovenialaiset mäkihyppääjät Luokka:Jugoslavialaiset olympiamitalistit Luokka:Vuonna 1966 syntyneet Luokka:Elävät henkilöt
Mark Nenow

Mark Nenow (s. 16. marraskuuta 1957) on yhdysvaltalainen entinen kestävyysjuoksija, joka menestyi parhaiten pitkillä matkoilla. Hän voitti maastojuoksun MM-kisoista 1983 hopeaa pitkän matkan joukkuekilpailusta, jossa hänen lisäkseen kilpailivat Craig Virgin, Thom Hunt, Bill Donakowski, Bruce Bickford ja George Malley. Hän voitti myös Pan Amerikan -kisoissa 1983 pronssia 10 000 metriltä ja sijoittui saman vuoden MM-kisoissa 10 000 metrillä kolmanneksitoista. ==Lähteet== * Luokka:Yhdysvaltalaiset kestävyysjuoksijat Luokka:Vuonna 1957 syntyneet Luokka:Elävät henkilöt
Olli Hanski

Antti Olavi (Olli) Hanski (5. lokakuuta 1926 Jääski – 8. tammikuuta 2008 Lahti) oli suomalainen pesäpalloilija. Pelaajauransa Hanski aloitti 11-vuotiaana Kuurnanpohjan kentällä. Sodan jälkeen hän jatkoi pesäpalloilua Jääsken Kirijöissä Imatralla. Veljensä Unton kanssa hän siirtyi Kirijöistä Tainionkosken Urheilijoihin, joka tuolloin pelasi mestaruussarjassa. Hanski pelasi suurimman osan pesäpallourastaan Lahden Mailaveikkojen joukkueessa. Kahdestatoista seurassa viettämästään vuodesta hän oli kuusi vuotta joukkueen kapteenina. Hän voitti Suomen mestaruuden vuosina 1951 ja 1952. Hän oli mukana Helsingin 1952 olympialaisissa pelatussa pesäpallon näytösottelussa Pesäpalloliiton joukkueen kakkosvahtina. Hän pelasi vuosina 1948–1961 kaikissa neljässätoista Itä–Länsi-ottelussa. Tuo ottelumäärä oli kaikkien aikojen ennätys, kunnes kolme vuotta myöhemmin Eino Kaakkolahti pelasi 15. ottelunsa. Pesäpallouransa jälkeen Hanski saavutti golfissa maaotteluedustuksia ja SM- joukkuemitaleja. Koulutukseltaan Hanski oli rakennusmestari ja toimi vastaavana mestarina useilla Lahden suurilla kerrostalotyömailla. Hänen muita harrastuksiaan olivat metsästys ja kalastus. == Saavutukset == === Pelaajana === * 1 SM-kulta: 1951 * 1 SM-hopea: 1953 * 14 Itä-Länsi-ottelua: 1948-1961 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * ===Viitteet=== Luokka:Suomalaiset golfaajat Luokka:Suomalaiset pesäpalloilijat Luokka:Suomalaiset rakennusmestarit Luokka:Vuonna 1926 syntyneet Luokka:Vuonna 2008 kuolleet
Simpsonien viisauksien kirjasto

Simpsonien viisauksien kirjasto (The Simpsons Library of Wisdom) on kirjasarja, joka kertoo Simpsonien kotikaupungin Springfieldin asukkaista. Sarjaan on ilmestynyt kahdeksan englanninkielistä kirjaa. Readme.fi on julkaissut sarjasta neljä kirjaa suomeksi. == Kirjat == * Bartin oma kirja (The Bart Book) (2004), suomeksi 2008 * Homerin oma kirja (The Homer Book) (2004), suomeksi 2007 * The Ralph Wiggum Book (2005) * Comic Book Guy’s Book of Pop Culture (2005) * Lisan oma kirja (The Lisa Book) (2006) * The Krusty Book (2006) * Flanders’ Book of Faith (2008) * Moen oma kirja (The Book of Moe) (2008) Luokka:Kirjasarjat Luokka:Simpsonit
Schienenbus

Schienenbus (saksaa, ) eli Baureihe 795, Baureihe 796, Baureihe 797 ja Baureihe 798 on Deutsche Bahnin kaksiakselinen kiskobussi. Sarja oli käytössä 1950-luvulta 2000-luvun alkuun. Suurin osa sarjojen kalustoista valmistettiin Uerdingenin tehtaalla, joskin eräät muut valmistajat tekivät siitä omat versionsa. Kaikki sarjat mukaan lukien niitä valmistettiin 1 492 kappaletta vuosien 1950 ja 1971 välillä. Deutsche Bahn on jo lopettanut liikennöinnin Schienenbuseilla, mutta niitä on vielä useilla yksityisillä toimitsijoilla museoliikenteessä. Osa kalustosta on myös myyty Luxemburgiin, Turkkiin ja Kuubaan. VR:llä oli 1950-luvun alkupuolella aikomus tilata kokeeksi joitakin tämäntyyppisiä kiskobusseja Suomeen, mutta valuuttapulan vuoksi niille ei saatu tuontilupaa. == Aiheesta muualla == Luokka:Museorautatiekalusto Luokka:Saksalainen rautatiekalusto
Jardins Proibidos

Jardins Proibidos on portugalilainen saippuasarja, jota esitti portugalilainen TVI-kanava. Sitä tehtiin vuosina 2000–2001 yhteensä 148 jaksoa. == Henkilöt == * Vera Kolodzig – Teresa Santos * Lurdes Norberto – Emília Ávila * Ana Nave – Clara Ávila Dinis * Sérgio Silva – Jaime Dinis * Susana Borges – Mafalda Ávila Ramos * Pedro Granger – Vasco Ávila Ramos * Irene Cruz – Maria dos Anjos * Luís Alberto – Xavier Santos * Manuela Cassola – Nazaré Santos * Almeno Gonçalves – Lourenço Miranda * Fernanda Serrano – Alexandra Alves (Xana) * Rita Salema – Jú (Julia) Magalhães * Rosa Castro André – Rosa Figueiredo * Diogo Valsassina – Artur Miranda * Laura Marie – Vanessa Miranda * Lídia Franco – Virgínia Gomes * Dalila Carmo – São T. da Silva * Luís Simões – Tiago T. da Silva * Nuno Homem de Sá – José M. Guedes * José Raposo – Vicente Morais * Maria João Abreu – Anabela Morais * David Personne – Paulo Morais * José Neves – André Cruz * Carlos Rodrigues – Graxas * Lurdes Lima – D. Amélia * João Portela – Tó Gordo * Daniela Ruah – Sara * Márcio Ferreira – Ricky * Maya Booth – Lena * Teresa Tavares – Sofia * Carlos César – Zé dos Queijos * Maria Henrique – Hortense * João Maria Tudela – Padre Branco * Maria d'Aires – Mariana * Sara Moniz – Raquel * Pedro Górgia – Xico * Sílvia Rizzo – Pilar * Gonçalo Neto – Soneca == Aiheesta muualla == * Luokka:Saippuasarjat Luokka:Portugalilaiset televisiosarjat Luokka:2000-vuosikymmenen televisiosarjat
Chloe Jones

Chloe Jones (17. kesäkuuta 1975 Houston, Teksas, Yhdysvallat – 4. kesäkuuta 2005 Houston) oli yhdysvaltalainen pornonäyttelijä. Hän kuoli vuonna 2005 kaksi viikkoa ennen 30. syntymäpäiväänsä. Virallisesti kuolinsyy oli maksan vaurioituminen vuosikausia kestäneen runsaan alkoholin ja kipulääkkeiden käytön seurauksena. Hänelle oli kehittynyt riippuvuus Vicodin-nimiseen särkylääkkeeseen. Hänen kerrotaan ottaneen kerralla 10 tablettia ja huuhtoneen ne alas Wild Turkey bourbonilla. Hän oli kolmen lapsen äiti. Chloe Jones oli Penthousen kuukauden lemmikki huhtikuussa 1998. Pornouransa aikana Jones työskenteli myös prostituoituna, ja kertoi vuonna 2005 National Enquirer -lehdessä asiakkaisiinsa kuuluneen muun muassa näyttelijä Charlie Sheen, tämä oli hänen mukaansa maksanut suuseksistä 15 000 dollaria tammikuussa 2005. Sheenin edustaja kiisti tämän ja sanoi ettei Sheen ole tavannut Jonesia vuoden 1996 jälkeen. Sheenin vaimo Denise Richards haki eron keväällä 2005. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1975 syntyneet Luokka:Vuonna 2005 kuolleet
Vilho Kokkonen

Vilho Kokkonen (12. toukokuuta 1913 Lappeenranta – 9. lokakuuta 1997 Heinola) oli suomalainen pesäpalloilija. Kokkonen voitti Lahden Mailaveikkojen joukkueessa neljä Suomen mestaruutta vuosina 1949–1952. Hän voitti myös ikämiesten Suomen mestaruuden vuosina 1949–1951. Hän oli Pesäpalloliiton (PPL) joukkueen vaihtomiehenä Helsingin 1952 olympialaisissa pelatussa pesäpallon näytösottelussa. Pesäpalloliitto palkitsi hänet vuoden lukkarina 1948 ja 1950. Maaottelussa Viroa vastaan hän pelasi vuosina 1934 ja 1935, Itä–Länsi- ottelussa vuonna 1951 ja PPL–TUL-ottelussa neljästi. Hänet tunnettiin lempinimellä "Tolppa-Vili". Kokkonen menestyi myös shakinpelaajana. == Saavutukset == === Pelaajana === * 4 SM-kultaa: 1949, 1950, 1951, 1952 * 1 SM- hopea: 1948 * 1 SM-pronssi: 1938 * 2 Itä-Länsi-ottelua: 1947, 1951 * Vuoden lukkari (2): 1948, 1950 http://www.pesis.fi/pesapalloliitto/historia/parhaat- pelaajat-kausittain/vuoden_lukkarit/ == Lähteet == * === Viitteet === Luokka:Suomalaiset shakinpelaajat Luokka:Suomalaiset pesäpalloilijat Luokka:Vuonna 1913 syntyneet Luokka:Vuonna 1997 kuolleet
Analsiimi

Analsiimi tai analsiitti on valkoinen, harmaa tai väritön hohkasilikaattimineraali. Analsiimi koostuu kiteinä olevasta hydratoituneesta natriumalumiinisilikaatista. Sen kemiallinen kaava on NaAlSi2O6 · H2O. Mineraalissa voi esiintyä pieniä määriä kaliumia ja kalsiumia. Analsiimistä on myös olemassa synteettinen muunnelma Ag-analsiitti, joka sisältää hopeaa. Analsiimi luokitellaan yleensä kuuluvaksin zeoliittimineraaleihin, mutta on rakenteeltaan ja kemiallisesti lähempänä foideja. Analsiimiä esiintyy päämineraalina analsiimibasaltissa ja muissa alkalimagmakivissä. Sitä esiintyy myös prehniitin, kalsiitin ja zeoliittien onkalo- ja rakkulatäytteissä. == Lähteet == == Aiheesta muualla == * Mindat.org: Analcime * Webmineral: Analcime Mineral Data * Handbook of Mineralogy, Mineral Data Publishing: Analcime (pdf) Luokka:Silikaattimineraalit
Pertti Ahonen

Pertti Pauli Pellervo Ahonen (26. helmikuuta 1925 Lahti – 12. huhtikuuta 1998 Lahti) oli suomalainen pesäpalloilija. Polttolinjalla pelannut Ahonen voitti Lahden Mailaveikkojen joukkueen kapteenina neljä Suomen mestaruutta vuosina 1949–1952 ja lisäksi SM-hopeaa vuosina 1948 ja 1953. Hän oli Pesäpalloliiton (PPL) joukkueen 3-vahtina Helsingin 1952 olympialaisissa pelatussa pesäpallon näytösottelussa. Itä–Länsi-ottelussa ”Pepe” Ahonen pelasi seitsemän kertaa. == Saavutukset == === Pelaajana === * 4 SM-kultaa: 1949, 1950, 1951, 1952 * 2 SM- hopeaa: 1948, 1953 * 6 Itä–Länsi-ottelua: 1947–1949, 1951–1953 == Lähteet == * ===Viitteet=== Luokka:Suomalaiset pesäpalloilijat Luokka:Vuonna 1925 syntyneet Luokka:Vuonna 1998 kuolleet
Punainen vaara (vuoden 1988 elokuva)

Punainen vaara () on vuonna 1988 ensi-iltansa saanut Walter Hillin ohjaama toimintakomediaelokuva, jonka pääosissa nähdään Arnold Schwarzenegger sekä James Belushi. == Juoni == Kovanaamainen neuvostoliittolainen poliisi Ivan Danko (Arnold Schwarzenegger) jahtaa georgialaista huumekauppiasta Viktor Rostavilia (Ed O’Ross), joka pakenee Neuvostoliitosta Yhdysvaltoihin. Saadakseen huumekauppiaan kiinni Dankon täytyy lähteä Chicagoon nappaamaan hänet. Siellä Danko alkaa tehdä yhteistyötä paikallisen poliisin kanssa, mikä aluksi ei näytä tuottavan tulosta. Ajan myötä Danko kuitenkin ystävystyy yhdysvaltalaisen kollegansa kanssa, ja näin he voivat yhdistää voimansa rikollisen nappaamiseksi. == Näyttelijät == == Vastaanotto == Video-oppaassa vuodelta 1994 Kati Sinisalo kirjoitti elokuvan huumorin purevan vain ajoittain ja kyttäparin keskinäisen suhteen jäävän ilman kipinää. Hän antoi elokuvalle kaksi tähteä viidestä. ==Lähteet== == Aiheesta muualla == * * * * Luokka:Yhdysvaltalaiset toimintakomediat Luokka:Vuoden 1988 yhdysvaltalaiset elokuvat Luokka:Walter Hillin ohjaamat elokuvat Luokka:Walter Hillin käsikirjoittamat elokuvat
Gene Amdahl

Gene Myron Amdahl (16. marraskuuta 1922 Flandreau, Etelä-Dakota – 10. marraskuuta 2015 Palo Alto, Kalifornia) oli yhdysvaltalainen tietokonesuunnittelija. Amdahl oli IBM 704 suurtietokoneen pääarkkitehti. Hän oli keskeisessä roolissa IBM:llä System/360:n kehitystyössä. Vuonna 1970 hän lähti IBM:ltä ja perusti Fujitsun rahoituksella Amdahl Corporationin. Yhtiö julkaisi vuonna 1975 470-sarjan tietokoneen joka kilpaili System/370:n kanssa. Amdahl jätti yhtiön vuonna 1979 ja perusti Trilogy Systemsin sekä Andor Corporationin vuonna 1987. Hän palveli toisessa maailmansodassa Yhdysvaltain laivastossa ja sai vuonna 1948 oppiarvon insinöörifysiikasta South Dakota State Universityssa. Amdahl opiskeli vielä teoreettista fysiikkaa Wisconsinin–Madisonin yliopistossa, josta hän sai tohtorinarvonsa vuonna 1952. Hänet tunnetaan kansainvälisesti varsinkin Amdahlin laista. ==Lähteet== == Aiheesta muualla == * Oral history interview with Gene M. Amdahl Luokka:Yhdysvaltalaiset tietojenkäsittelytieteilijät Luokka:IBM:n henkilöstö Luokka:Vuonna 1922 syntyneet Luokka:Vuonna 2015 kuolleet
Schleich

Schleich GmbH on saksalainen leluja valmistava yritys, jonka perusti Friedrich Schleich vuonna 1935. Yhtiön kotipaikka on Schwäbisch Gmünd, ja sillä on haarakonttoreita myös Britanniassa, Ranskassa ja Kanadassa. Yhtiö on tunnettu muovisista lelufiguureistaan. Se aloitti tuotantonsa 1950-luvulla sarjakuvahahmojen, kuten smurffien ja muppettien mukaan luoduilla malleilla, ja 1980-luvulla tulivat mukaan erilaiset eläinhahmot. Nykyään mukana on myös figuureja taruolennoista ja ritareista, ja tämän lisäksi hahmoille on saatavilla lisävarusteita. Yhtiö markkinoi tuotteitaan maailmanlaajuisesti. == Eläinfiguurit == Schleichin eläinfiguurit ovat noin 2-47 cm korkeita pienoismalleja oikeista eläinhahmoista. Ne on valmistettu kovasta muovista ja maalattu käsin. Hahmot on maalattu turvallisilla maaleilla ja niihin on tehty ohut maalikerros, jotta hahmojen ulkonäkö pysyisi mahdollisimman siistinä. Hahmojen ulkonäkö ja laatu on parantunut huomattavasti alkuajoista. Lisäksi hahmot pysyvät paremmin pystyssä ja ovat tukevampia. Schleich-eläimet on laaja käsite, sillä pienoismalleja on valmistettu pieneläimistä dinosauruksiin. Lisäksi Schleich on valmistanut eläimille erilaisia tarvikkeita, esimerkiksi hevosille varusteita ja ritarileikkeihin linnoja ja turnajaistelttoja. Schleichit ovat sekä lasten että aikuiskeräilijöiden suosiossa. Schleichit voivat olla leluja ja keräilyesineitä. Hinta on yleensä 6-13 € kun taas esim. yksisarviset maksavat noin 15-20€. Schleich on maalannut eläimistä, erityisesti hevosesta harvinaisia versioita, jotka voivat olla erittäin hintavia. Schleicheillä on tukeva rakenne, mutta siroilla hevosilla jalat taittuvat helposti. Jos jalkaa taivuttaa, se palautuu hetken päästä alkuperäiseen muotoonsa. Schleihejä voi myös kustomoida eli muokata tai uudelleenmaalata eli tehdä repaintin. Schleich-figuurin tunnistaa kaupassa schleich-lapusta, joka on useimmiten kiinnitetty pienoismallin jalkaan tai pienemmillä eläimillä myös kaulaan, sekä logosta, joka on useimmiten figuurin mahassa. Schleichin mallisto uusiutuu vuosittain. Yksi hahmo pysyy mallistossa noin kuusi vuotta, ja jotkut hyväksi todetut mallit vielä kauemmin. Nykyään suurin osa figuureista valmistetaan Kiinassa, mutta myös muita valmistusmaita (Saksa, Portugali) voi figuurien, varsinkin vanhempien pohjista löytää. == Lähteet == == Aiheesta muualla == * Schleich GmbH Luokka:Saksalaiset leikkikaluvalmistajat
Fred MacMurray

Fredrick Martin "Fred" MacMurray (30. elokuuta 1908 Kankakee, Illinois – 5. marraskuuta 1991 Santa Monica, Kalifornia) oli yhdysvaltalainen näyttelijä. Hän tuli tunnetuksi lukuisista elokuvistaan sekä televisiosarjasta Kolme poikaani, jossa hän esitti perheen yksinhuoltajaisää vuosina 1960–1972MacMurray, Fred (1908-1991) , St. James Encyclopedia of Popular Culture00, Gale 2000. Vaatii HighBeam-tilauksen.. MacMurrayn tunnetuimpia elokuvia ovat Nainen ilman omaatuntoa (1944), Cainen kapina (1954) ja Poikamiesboksi (1960). Näyttelijällä on tähti Hollywood Walk of Famella, ja hänet nimettiin Disney-legendaksi vuonna 1987. MacMurray oli kahdesti naimisissa, Lillian Lamontin kanssa vuodesta 1936 vuoteen 1953 ja näyttelijä June Haverin kanssa vuodesta 1954 aina kuolemaansa 1991. Hän kuoli keuhkokuumeeseen Santa Monicassa, Kaliforniassa 83-vuotiaana sairastettuaan pitkään leukemiaa. == Filmografia == == Lähteet == == Aiheesta muualla == * Luokka:Yhdysvaltalaiset näyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1908 syntyneet Luokka:Vuonna 1991 kuolleet
Kankriniitti

Kankriniitti on foideihin kuuluva silikaattimineraali. Kakriniitti on natriumin, kalsiumin ja alumiinin karbonaatti ja silikaatti. Sen kemiallinen kaava on Na6Ca2Al6Si6O24(CO3)2. Väriltään mineraali on keltainen, oranssi, vaaleanpunainen, valkoinen tai jopa sininen, ja sen kiilto on joko lasi- tai helmiäiskiilto. Sen kovuus on 5–6 ja sillä on epäsäännöllinen simpukkamurtumapinta. Se on epätavallinen silikaatti, sillä se poreilee hydrokloorisessa hapossa sen karbonaatti-ionien vuoksi. Kankrinitti löydettiin vuonna 1839 Ural-vuorilta, ja se on nimetty Venäjän valtiovarainministerin Georg von Cancrinin (1774–1845) mukaan. Tunnettuja esiintymiä ovat myös Suomen Iivaara, Ruotsin Alnö ja Norjan Fenin seutu. == Lähteet == == Aiheesta muualla == * Webmineral: Cancrinite Mineral Data Luokka:Silikaattimineraalit
Vaporware

Vaporware (tai vapourware) on termi jolla kuvataan tuotetta, yleensä tietokonelaitteistoa tai -ohjelmaa, joka julkistetaan mutta jota ei julkaista koskaan. Se voi myös tarkoittaa ohjelmaa, joka ei ole vielä tuotannossa, mutta jonka aiottu julkaisupäivämäärä on mennyt jo aikoja sitten. Termi on ilmestynyt ensi kertaa painettuna vuonna 1983 ja sitä on kuvattu vuonna 1984 InfoWorldin artikkelissa esimerkkien kera. Alkujaan sillä tarkoitettiin ohjelmistotuotetta, joka ei ilmesty kuukausiin tai ei lainkaan. Termin analogiana on käytetty "savun myymistä". Termiä voidaan käyttää videopeleistä, jotka ovat pitkän aikaa kehityshelvetissä. ==Lähteet== Luokka:Englanninkieliset sanat ja sanonnat Luokka:Internet-slangi
Judson Harmon

Judson Harmon (3. helmikuuta 1846 – 22. helmikuuta 1927) oli yhdysvaltalainen demokraattipoliitikko, joka toimi Yhdysvaltain oikeusministerinä ja Ohion kuvernöörinä. Presidentti Grover Cleveland nimitti hänet oikeusministerikseen 8. kesäkuuta 1895, Richard Olneyn tultua ulkoministeriksi. Hänet valittiin Ohion kuvernööriksi vuonna 1908 ja hän oli virassa vuoteen 1913. == Lähteet == Luokka:Ohion kuvernöörit Luokka:Yhdysvaltalaiset demokraattipoliitikot Luokka:Yhdysvaltain oikeusministerit Luokka:Vuonna 1846 syntyneet Luokka:Vuonna 1927 kuolleet
Audru

Audru () on pienkauppala (alevik) ja entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin. Audrun kunnan asukasluku oli vuonna 2010 4 850, pinta-ala 378,84 neliökilometriä ja asukastiheys 12,8 asukasta neliökilometrillä. Kunnan keskus oli Audru, joka sijaitsee noin kuuden kilometrin päässä Pärnusta Itämeren rannalla. Kuntaan kuului 25 kylää: Ahaste, Aruvälja, Eassalu, Jõõpre, Kabriste, Kihlepa, Kõima, Kärbu, Lemmetsa, Liiva, Lindi, Liu, Malda, Marksa, Oara, Papsaare, Põhara, Põldeotsa, Ridalepa, Saari, Saulepa, Soeva, Soomra, Tuuraste ja Valgeranna. Audru oli Jurvan ja Paimion ystäväkunta. ==Väestö== Vuonna 2011 Audrun kunnassa oli 5 100 asukasta, joista 4 908 (96,2 %) oli virolaisia, 96 (1,9 %) venäläisiä ja 87 (1,7 %) muita kansallisuuksia. == Lähteet == == Aiheesta muualla == *Audrun kotisivut Luokka:Pärnu Luokka:Viron entiset kunnat
Noseaani

Noseaani eli noseliitti on foideihin kuuluva silikaattimineraali. Sen kemiallinen kaava on Na8Al6Si6O24(SO4). Se muodostaa isometrisiä kiteitä, joiden väri vaihtelee värittömästä ja valkoisesta harmaaseen, harmaanruskeaan, siniseen ja mustaan.Mindat: Nosean Viitattu 12.7.2023. Sen kovuus on 5,5 ja ominaispaino 2,3–2,4. Noseaani on fluoresoiva, ja sitä löytyy vähäpiisistä magmakivistä. Noseaani ja hauyniitti muodostavat erään kiinteän liuoksen, joka sisältää kalsiumia. Havainto noseaanista kirjattiin ensimmäisen kerran vuonna 1815 Reininmaalta Saksasta. Se nimettiin saksalaisen mineralogin Karl Wilhelm Nosen (1753–1835) mukaan. Mineraali on harvinainen, mutta sitä esiintyy laajalti aina valtamerisaarilta (esimerkiksi Tahiti) Utahiin. ==Lähteet== == Aiheesta muualla == *Webmineral: Nosean Mineral Data *Handbook of Mineralogy: Nosean (pdf) Luokka:Silikaattimineraalit
Marcel Kint

Marcel Kint (20. syyskuuta 1914 Zwevegem – 23. maaliskuuta 2002 Kortrijk) oli belgialainen maantiepyöräilijä, joka oli parhaimmillaan yhden päivän kilpailuissa. Kint kilpaili ammattilaisena vuosina 1935–1951. Hänen menestyksekkäin vuotensa oli 1938, jolloin hän voitti maantiepyöräilyn maailmanmestaruuden Alankomaiden Valkenburgissa, Pariisi–Bryssel-kilpailun, kolme etappia Ranskan ympäriajossa sekä epävirallisen kauden kokonaismestaruuden. Hän sijoittui MM-kilpailuissa lisäksi hopealle Zürichissä 1946 Sveitsin Hans Knechtin viedessä voiton. Kint voitti La Flèche Wallonne -klassikon peräkkäisinä vuosina 1943, 1944 ja 1945. Hän jakaa kolmella ykköstilallaan kilpailun voittoennätyksen Eddy Merckxin ja Moreno Argentinin kanssa. Kint voitti suurkilpailuista lisäksi Pariisi–Roubaix'n 1943 ja Gent–Wevelgemin 1949. Hän voitti myös useita kuuden päivän ajoja Rik Van Steenbergenin parina. ==Saavutuksia== *Maantieajon MM-kilpailu: 1938 kultaa, 1946 hopeaa *La Flèche Wallonne: 1937 toinen, 1943 voitto, 1944 voitto, 1945 voitto *Pariisi–Roubaix: 1939 toinen, 1943 voitto *Liège–Bastogne–Liège: 1938 toinen *Flanderin ympäriajo: 1938 kolmas, 1943 viides *Gent–Wevelgem: 1949 voitto *Pariisi–Bryssel: 1938 voitto *Antwerpen–Gent–Antwerpen: 1936 voitto, 1939 voitto *GP Espéraza: 1938 voitto *Ransart–Beaumont–Ransart: 1939 voitto *Tour du Limbourg: 1943 voitto *Bryssel–Pariisi: 1943 voitto *Flèche Flamande: 1945 voitto *Circuit des Ardennes Flamandes: 1945 voitto *Mont-sur-Marchienne: 1945 voitto *Liege–Vichte: 1946 voitto *Circuit des 11 Villes à Bruges: 1951 voitto *Belgian maantiepyöräilymestari: 1939 *Ranskan ympäriajo: **1936 kokonaiskilpailussa yhdeksäs, etapin 19 a voitto, etapilla 19 b toinen, etapilla 14 kolmas **1937 etapeilla 3 ja 6 kolmas, ajoi yhden päivän maillot jaune -paidassa **1938 kokonaiskilpailussa yhdeksäs, etappien 15, 16 ja 18 voitto **1939 etappien 8 a ja 18 b voitto, etapilla 1 kolmas **1949 etapilla 12 toinen *Pariisi–Nizza-ajo: 1936 kokonaiskilpailussa neljäs *Belgian ympäriajo: 1936 etapin 2 voitto *Circuit de Belgicue: 1943 kokonaiskilpailun voitto ==Lähteet== *Marcel Kint Memoire du cyclisme -tietokannassa Luokka:Belgialaiset maantiepyöräilijät Luokka:Vuonna 1914 syntyneet Luokka:Vuonna 2002 kuolleet
Etelä-Afrikan Grand Prix 1975

Etelä-Afrikan Grand Prix 1975 oli Formula 1 -sarjan kauden 1975 kuudes osakilpailu, joka ajettiin 1. maaliskuuta 1975 Kyalamiin radalla. Kilpailun voitti Jody Scheckter. == Tulokset == Sijoitus Nro Kuljettaja Talli Kierroksia Aika/keskeytys Lähtöruutu Pisteet 1 3 Jody Scheckter Tyrrell-Ford 78 1.43.16,90 3 9 2 7 Carlos Reutemann Brabham-Ford 78 + 3,74 2 6 3 4 Patrick Depailler Tyrrell-Ford 78 + 16,92 5 4 4 8 Carlos Pace Brabham-Ford 78 + 17,31 1 3 5 12 Niki Lauda Ferrari 78 + 28,64 4 2 6 2 Jochen Mass McLaren-Ford 78 + 1.03,64 16 1 7 23 Rolf Stommelen Hill-Ford 78 + 1.12,91 14 8 28 Mark Donohue Penske-Ford 77 + 1 krs. 18 9 16 Tom Pryce Shadow-Ford 77 + 1 krs. 19 10 5 Ronnie Peterson Lotus-Ford 77 + 1 krs. 8 11 34 Guy Tunmer Lotus-Ford 76 + 2 krs. 25 12 6 Jacky Ickx Lotus-Ford 76 + 2 krs. 21 13 33 Eddie Keizan Lotus-Ford 76 + 2 krs. 22 14 31 Dave Charlton McLaren-Ford 76 + 2 krs. 20 15 14 Bob Evans BRM 76 + 2 krs. 24 16 11 Clay Regazzoni Ferrari 71 Kaasujärjestelmä 9 17 27 Mario Andretti Parnelli-Ford 70 Voimansiirto 6 NC 21 Jacques Laffite Williams-Ford 69 Ei sijoitusta 23 NC 1 Emerson Fittipaldi McLaren-Ford 65 Ei sijoitusta 11 Kesk. 32 Ian Scheckter Tyrrell-Ford 55 Onnettomuus 17 Kesk. 24 James Hunt Hesketh-Ford 53 Polttoainejärjestelmä 12 Kesk. 17 Jean-Pierre Jarier Shadow-Ford 37 Ylikuumentuminen 13 Kesk. 10 Lella Lombardi March-Ford 23 Polttoainejärjestelmä 26 Kesk. 20 Arturo Merzario Williams-Ford 22 Moottori 15 Kesk. 18 John Watson Surtees-Ford 19 Kytkin 10 Kesk. 9 Vittorio Brambilla March-Ford 16 Jäähdytin 7 DNQ 30 Wilson Fittipaldi Fittipaldi-Ford DNQ 22 Graham Hill Lola-Ford Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Carlos Pace - 1.16,41 *Nopein kierros: Carlos Pace - 1.17,20 kierroksella 11 *Eddie Keizan paras sijoitus ==Lähteet== Luokka:Formula 1 -kausi 1975 Luokka:Etelä-Afrikan Grand Prix
Paleoliittinen Franko-Kantabria

Paleoliittinen Franko-Kantabria pohjoisessa Espanjassa ja Etelä-Ranskassa on parhaiten tunnettu myöhäispaleoliittisista luolamaalauksistaan. Luolamaalausten tekijöiksi on väitetty nykyisten baskien esi-isiä, mutta varmaa tämä ei ole. Franko-Kantabrian alue oli jääkauden kylmimmän kauden aikaan yksi Euroopan ikiroutarajan eteläpuolisista pakoalueista refugeista, joissa asui ihmisiäA. Achili et al, The Molecular Dissection of mtDNA Haplogroup H Confirms That the Franco-Cantabrian Glacial Refuge Was a Major Source for the European Gene Pool . ==Luolamaalausten löytöpaikkoja== Myöhäispaleoliittisten, noin 30 000–10 000 radiohiilivuoden takaisten luolamaalausten löytöpaikkoja: *Altamira, Kantabria, Espanja *Aurignac, Ranska *Lascaux, Ranska *La Madeleine, Ranska *Santimamiñe, Baskimaa *Grotte Chauvet, Ranska == Katso myös == *Kalliotaide *Myöhäispaleoliittinen *Esihistoriallinen Iberia == Lähteet == Luokka:Paleoliittinen kausi
Ace Ventura 3

Ace Ventura 3 – Lemmikkidekkarin poika (Ace Ventura Jr: Pet Detective) on yhdysvaltalainen elokuva. Se on Ace Ventura – lemmikkidekkari -elokuvan toinen jatko-osa. Elokuvan pääosassa näyttelee Josh Flitter. Aiemissa Ace Ventura -elokuvista tuttu Jim Carrey ei esiinny Ace Ventura 3 -elokuvassa. Elokuvan tuotanto alkoi syyskuussa 2007 ja se sai ensi-iltansa vuonna 2009. == Lähteet == Luokka:Yhdysvaltalaiset televisioelokuvat Luokka:Vuoden 2009 yhdysvaltalaiset elokuvat Luokka:Ace Ventura -elokuvat Luokka:David M. Evansin ohjaamat elokuvat Luokka:Suoraan videolle julkaistut elokuvat
Saguenay (Quebec)

Saguenay () on Québecin provinssissa Kanadassa sijaitseva kaupunki, jonka väkiluku on 145 949 (2016). Se sijaitsee 200 kilometriä pohjoiseen Québecin kaupungista. Kaupunki muodostettiin 18. helmikuuta 2002 liittämällä yhteen Chicoutimin, Jonquièren, La Baien ja Laterrièren kaupungit sekä Lac-Kénogamin ja Shipshaw’n kunnat ja osa Tremblayn kunnasta. ==Lähteet== == Aiheesta muualla == Luokka:Québecin kaupungit
Toleranssi

Toleranssi voi tarkoittaa: *Toleranssi (lääkeaineoppi), lääkeaineen jatkuvasta käytöstä seuraava sietokyky *Toleranssi (suvaitsevaisuus), sosiaalista hyväksyttävyyttä *Toleranssi (valmistustekniikka), tekniselle tuotteelle asetettuja vaatimuksia
Sherbrooke

Sherbrooke on Kanadan Québecin provinssin kaakkoisosassa, 147 Montrealista itään, Saint-François’n ja Magogjoen yhtymäkohdassa sijaitseva kaupunki. Sen väkiluku on noin 161 000 (2016). == Historia == Nykyisin Sherbrooke on ranskankielinen, mutta sen ensimmäiset, vuonna 1802 saapuneet pysyvät asukkaat olivat englanninkielisiä Amerikan vallankumouksen lojalisteja. Nimensä kaupunki sai vuonna 1818 kuvernöörikenraali John Coape Sherbrooken mukaan. Kaupunki kasvoi merkittävästi 1. tammikuuta vuonna 2002, kun siihen liitettiin Ascotin, Bromptonvillen, Deauvillen, Fleurimontin, Lennoxvillen, Rock Forestin ja Saint-Élie-d’Orfordin kaupungit. == Koulutus == thumb|left|Sherbrookelaista katunäkymää Sherbrookessa sijaitsee kaksi yliopistoa, ranskankielinen Université de Sherbrooke ja englanninkielinen Bishop’s University. Bishop’s University on Québecin ainoa englanninkielinen yliopisto, joka sijaitsee Montréalin saaren ulkopuolella. == Väestö == Vuoden 2006 väestönlaskennassa 90 prosenttia Sherbrooken asukkaista ilmoitti äidinkielekseen ranskan ja 4 prosenttia englannin. Alle 1 prosenttia asukkaista ilmoitti olevansa kaksikielisiä ja muiden kielten osuus oli 6 prosenttia. Kaupungin asukkaista 87 prosenttia on katolisia. ==Lähteet== == Aiheesta muualla == Luokka:Québecin kaupungit